recursal/SuperWikiNEXT-32B huggingface dataset:
**हरिव्यासदेव**निम्बार्क सम्प्रदाय के अत्यधिक प्रसिद्ध कवि हैं।

जीवन परिचय
----------

हरिव्यासदेव समय के विषय में साम्प्रदायिक विद्वानों में दो मत हैं। 

* प्रथम मत वालों के अनुसार हरिव्यासदेव जी समय वि० सं ० १४५० से १५२५ तक है।
* दूसरे मत वाले इनका समय कुछ और पीछे ले जाते हैं। उनके विचार में वि ० सं ० १३२० ही श्री हरिव्यासदेव का ठीक समय है। ये दोनों ही मान्यतायें साम्प्रदायिक ग्रंथों अथवा अनुश्रुतियों पर आधारित हैं।
* हरिव्यासदेव का जन्म गौड़ ब्राह्मण कुल में हुआ था। आप श्रीभट्ट के अन्तरंग शिष्यों में से थे। ऐसा प्रसिद्द है कि पर्याप्त काल तक तपस्या करने के बाद आप दीक्षा के अधिकारी बन सके थे। श्री नाभादास जी की भक्तमाल में हरिव्यासदेव जी के सम्बन्ध में निम्न छप्पय मिलता है:

खेचर नर की शिष्य निपट अचरज यह आवै।
विदित बात संसार संतमुख कीरति गावै।।
वैरागिन के वृन्द रहत संग स्याम सनेही।
ज्यों जोगेश्वर मध्य मनो शोभित वैदेही।।
श्री भट्ट चरन रज परसि के सकल सृष्टि जाकी नई।
श्री हरिव्यास तेज हरि भजन बल देवी को दीक्षा दई।।

रचनाएँ
------

हरिव्यासदेव की संस्कृत में चार रचनाएँ उपलब्ध हैं ;

1. सिद्धान्त रत्नांजलि ~ दशश्लोकी की बृहत टीका
2. प्रेम भक्ति विवर्धिनी ~ निम्बार्क अष्टोत्तर शत नाम की टीका
3. तत्वार्थ पंचक
4. पंच संस्कार निरूपण

किन्तु ब्रजभाषा में हरिव्यासदेव जी की केवल एक रचना महावाणी उपलब्ध होती है।

माधुर्य भक्ति का वर्णन
----------------------

महावाणीकार के उपास्य राधा-कृष्ण प्रेम-रंग में रंगे हैं। दोनों वास्तव में एक प्राण हैं ~~ किन्तु उन्होंने दो विग्रह धारण किये हुए हैं। वे सदा संयोगावस्था में रहते हैं क्योंकि दूसरे का क्षणिक विछोह भी उन्हें सह्य नहीं है। अल्हादनी शक्ति-स्वरूपा राधा का स्थान श्रीकृष्ण की अपेक्षा विशिष्ट है। 

मनमोहन वस कारिनी नखसिख रूप रसाल।
सो स्वामिनि नित गाइए रसिकनि राधा बाल।।
प्रिया-प्रियतम के परस्पर प्रेम का स्वरुप भी विलक्षण है। इस प्रेम के वशीभूत वे नित्य-संयोग में नित्य-वियोग की अनुभूति करते है। 

सदा अनमिले मिले तऊ लागे चहनि चहानि।
हौं बलि जाऊँ अहु कहा अरी अटपटी बानि।।
उनकी स्थिति यह है कि परस्पर छाती से छाती मिली है किन्तु फिर भी वे एक दूसरे में समा जाने के लिए व्याकुल हैं। पर राधा- कृष्ण का यह प्रेम सर्वथा विकार-शून्य है। इसी कारण वह मंगलकारी, आनन्द प्रदान करने वाला और सुधा की वर्षा करने वाला है। 

सदा यह राज करो बलि जाऊँ दंपती को सुख सहज सनेह।
सुमंगलदा मनमोदप्रदा रसदायक लायक सुधा को सो मेह।।
दोनों के इस प्रेम की चरम अभिव्यक्ति सूरत में होती है। इसीलिये महावाणी में में विहार-लीन नवल-किशोर के ध्यान का निर्देश किया गया है ~

सब निशि बीती खेल में तउ उर अधिक उमंग।
ऐसे नवलकिशोरवर , हियरे बसौ अभंग।।

बाह्य स्रोत
-----------

* ब्रजभाषा के कृष्ण-काव्य में माधुर्य भक्ति :डॉ रूपनारायण :हिन्दी अनुसन्धान परिषद् दिल्ली विश्वविद्यालय दिल्ली के निमित्त :नवयुग प्रकाशन दिल्ली -७(1962)

सन्दर्भ
-------

1. 1 2 3 4 5 6
2. ↑  "संग्रहीत प्रति". मूल से 9 फ़रवरी 2019 को पुरालेखित. अभिगमन तिथि 15 जून 2020.
दुबई क्रीक पर अरब लोग
**दुबई क्रीक** (अंग्रेज़ी: Dubai Creek), दुबई, संयुक्त अरब अमीरात में स्थित एक खारे जल की खाड़ी हैं। इससे पहले यह रास अल खोर वन्यजीव अभयारण्य का हिस्सा था, लेकिन नई दुबई कैनाल के हिस्से के रूप में अब यह फ़ारस की खाड़ी तक फैली हुई हैं। कुछ स्रोतों का कहना है कि खाड़ी, अंतराल में अल ऐन तक विस्तारित था, और प्राचीन यूनानियों ने इसे जारा नदी नाम दिया था।

इतिहास
------

2007 में दुबई क्रीक
इतिहास के अनुसार, क्रीक ने शहर को दो मुख्य वर्गों में विभाजित किया - देइरा और बुरे दुबई। इसके बुरे दुबई क्रीक क्षेत्र में बानी यास जनजाति के लोग पहली बार 19वीं शताब्दी में बस गए, और शहर में अल मकतौम राजवंश की स्थापना की। 20वीं शताब्दी की शुरुआत में, क्रीक, हालांकि बड़े पैमाने पर परिवहन हेतु अक्षम था, लेकिन फिर भी भारत या पूर्वी अफ्रीका से आने वाले नावों के लिए एक छोटी बंदरगाह के रूप में सेवारत था। यद्यपि यह तेज जलप्रवाह के कारण जहाजों की प्रविष्टि में बाधा उत्पन्न करता हैं, क्रीक, शहर में एकमात्र बंदरगाह होने के कारण दुबई की व्यावसायिक स्थिति स्थापित करने में एक महत्वपूर्ण तत्व रहा। दुबई का मोती उद्योग, जिसने शहर की अर्थव्यवस्था का मुख्य क्षेत्र बनाया, मुख्यतः 1930 के दशक में सुसंस्कृत मोती कि खेती के आविष्कार से पुर्व क्रीक पर ही आधारित था।
मत्स्य पालन, उस समय भी एक महत्वपूर्ण उद्योग भी, क्रीक पर आधारित था, जिसका गर्म और उथले पानी समुद्री जीवन की एक विस्तृत विविधता का पालन करता था।

पारगमन
------

### वर्तमान पारगमन, क्रमशः उत्तर-पश्चिम से दक्षिण-पूर्व में:

* अल शिंदघा सुरंग
* अल मकतौम ब्रिज
* झुलता पुल (अस्थाई; भविष्य में "दुबई स्माइल" पुल से प्रतिस्थापित)
* अल गरहौद ब्रिज
* बिजनेस बे क्रॉसिंग

### भविष्य/नियोजित पारगमन:

* दुबई स्माइल (झुलता पुल को बदलने के लिए)
* शेख रशीद बिन सईद क्रॉसिंग (अल जद्दाफ और बुरे दुबई को जोड़ने के लिए)

2000 के दशक के विकास
--------------------

सितंबर 2007 में, खाड़ी में 484 मिलियन यूएई दिरहम (यूएस $132 मिलियन) का विस्तार कार्य समाप्त हो गया था, अब यह शेख जयाद रोड पर मेट्रोपॉलिटन होटल के दक्षिण में समाप्त होता है। 9 नवंबर 2016 को दुबई जल नहर के नाम से एक अंतिम 2.2-किलोमीटर विस्तार कार्य का उद्घाटन किया गया। इसके अतिरिक्त, दुबई क्रीक पर सात द्वीपों के नाम से जाना जाने वाला एक नया प्रोजेक्ट "द लैगून्स" प्रस्तावित किया गया हैं।
दुबई क्रीक के लिए तीन अतिरिक्त पुलों की योजना बनाई जा रही है, वो हैं सातवाँ क्रॉसिंग, अल शिंदघा ब्रिज और पांचवाँ ब्रिज।

सन्दर्भ
-------

1. ↑  "Image of Dubai Creek information placard in Dubai Museum". TravelPod.com. मूल से 28 फ़रवरी 2009 को पुरालेखित. अभिगमन तिथि 2008-03-19.
2. ↑  Dubai Archived 2020-06-07 at the Wayback Machine. T. Carter, L Dunston. Lonely Planet. 2006
3. ↑  Doing Business with the United Arab Emirates Archived 2016-05-02 at the Wayback Machine. Terterov, Marat. GMB Publishing Ltd. 2006
4. ↑  "Dubai - Modern History" (PDF). मूल (PDF) से 4 October 2011 को पुरालेखित. (47.0 KB). Department of Tourism and Commerce Marketing. Government of Dubai
5. ↑  Derek Baldwin (27 September 2007). "Dubai Creek: It Just Got Longer". XPRESS. मूल से 21 अक्तूबर 2014 को पुरालेखित. अभिगमन तिथि 29 नवंबर 2017. Italic or bold markup not allowed in: `|publisher=` (मदद)
6. ↑  Ahmed, Ashfaq. "Floating Bridge will stay till 2014" Archived 2014-05-12 at the Wayback Machine, GulfNews.com, 6 November 2009
**हाउसफुल** एक भारतीय हास्य फिल्म श्रृंखला है। पहली दो फिल्में हाउसफुल और हाउसफुल २ का निर्देशन साजिद खान ने किया था। पहली फिल्म में संगीत शंकर-एहसान-लॉय का था और दूसरी में साजिद-वाजिद का। तीसरी फिल्म, हाउसफुल ३, साजिद-फ़रहाद द्वारा निर्देशित की गई थी और संगीत शारिब-तोशी, सोहेल सेन, मीका सिंह, तनिष्क बागची और मिलिंद गाबा का था। इस फिल्म श्रृंखला के प्रोड्यूसर साजिद नाडियाडवाला है। इसमें अक्षय कुमार और रितेश देशमुख प्रमुख कलाकार के रूप में हैं और बोमन ईरानी और चंकी पांडे क्रमश: बटुक पटेल और आखिरी पास्ता के रूप में सहायक भूमिकाओं में हैं। जबकि जैकलिन फर्नांडीस पहली तीन फिल्मों में भी दिखाई दी थी, हालांकि उन्होंने पहली फिल्म में एक विशेष उपस्थिति के रूप में कार्य किया और दूसरी और तीसरी फिल्म में महत्वपूर्ण भूमिका निभाई। मलाइका ने पहली दो फिल्मों में कैमियो का किरदार किया लेकिन तीसरे में दिखाई नहीं दी। फ्रैंचाइज़ी की चौथी फिल्म में बॉबी देओल, कृति सैनॉन, कृति खरबंदा, पूजा हेगड़े और राणा दग्गुबाती जैसे कलाकार है। पुनर्जन्म विषय पर आधारित, यह अब तक की सबसे महंगी भारतीय हास्य फिल्म है। हाउसफुल ४ फिल्म के निर्देशक फरहाद सामजी है।

फिल्में
-------

### हाउसफुल

मुख्य लेख: हाउसफुल (2010 फ़िल्म)
हाउसफुल की पहली फिल्म साल २०१० में आयी थी और उसमें कुल १६५ करोड़ की कमाई हुई थी। यह फिल्म ३० अप्रैल २०१० को सिनेमाघरों में प्रदर्शित हुई। 

### हाउसफुल २

मुख्य लेख: हाउसफुल २
इसके बाद हाउसफुल २ फिल्म आयी जिसमें अक्षय कुमार और रितेश देशमुख मुख्य किरदारों में थे। यह फिल्म ५ अप्रैल २०१२ को सिनेमाघरों में प्रदर्शित हुई। इस फिल्म ने २०२ करोड़ की कमाई की थी।

### हाउसफुल ३

मुख्य लेख: हाउसफुल 3
साल २०१६ में हाउसफुल 3 फिल्म आयी थी इसमें अक्षय कुमार और रितेश देशमुख के अलावा पुरुष कलाकारों में अभिषेक बच्चन भी। यह फिल्म ३ जून २०१६ को सिनेमाघरों में प्रदर्शित हुई। फिल्म ने बॉक्स ऑफिस में अच्छी कमाई करते हुए १९५ करोड़ का आंकड़ा छुआ था।

### हाउसफुल 4

मुख्य लेख: हाउसफुल 4
सभी तीनों फिल्मों में अच्छी सफलता के बाद हाउसफुल 4 बनाई गई जो २५ अक्तूबर २०१९ को सिनेमाघरों में प्रदर्शित होने वाली है। इसमें कृति सैनॉन, कृति खरबंदा और पूजा हेगड़े ने इंट्री की है।

कलाकार
------

### *हाउसफुल*

* अक्षय कुमार - आरुष
* रितेश देशमुख - बाबू "बॉब" राव
* अर्जुन रामपाल- मेजर कृष्णा राव
* दीपिका पादुकोण - सौंदर्या "सैंडी" भागयलक्मी वेंकटेश्वरी बसपा राव
* लारा दत्ता - हेतल पटेल
* जिया ख़ान - देविका
* बोमन ईरानी - बटुक पटेल
* चंकी पांडे - आखरी पास्ता
* मलाइका अरोड़ा - पूजा
* रणधीर कपूर - किशोर समतानी
* जैकलिन फर्नांडीस - धन्नो ("आपका क्या होगा" गीत में विशेष उपस्थिति)
* डेज़ी ईरानी - बटुक पटेल की माँ
* लिलीट दुबे - ज़ुलेखा बानो
* विन्दु दारा सिंह - सिक्योरिटी गार्ड
* सुरेश मेनन - संता सिंह
* मनोज पाहवा - बंता सिंह

सन्दर्भ
-------

1. ↑  ADESARA, HETAL (4 मई 2010). "Box Office: Housefull holds on Monday with Rs 50 million net collections in India". Businessofcinema. मूल से 30 नवम्बर 2010 को पुरालेखित. अभिगमन तिथि 6 मई 2010.
2. ↑  "Housefull 2 Cast and Crew". *Bollywood Hungama*. मूल से 11 अप्रैल 2012 को पुरालेखित. अभिगमन तिथि 12 April 2012.
3. ↑  Parkar, Shaheen (5 April 2011). "Shankar-Ehsaan-Loy replaced by Sajid-Wajid". MiD DAY. मूल से 11 मई 2011 को पुरालेखित. अभिगमन तिथि 8 May 2011.
***सैटरडे सस्पेंस*** ज़ी टीवी पर प्रसारित एक भारतीय टेलीविज़न सस्पेंस थ्रिलर सीरीज़ है, जिसका प्रीमियर 5 अप्रैल 1997 को हुआ था। श्रृंखला 1 मई 1999 को समाप्त हुई। श्रृंखला का प्रत्येक एपिसोड 1 घंटे लंबा था, और एक अलग प्रोडक्शन कंपनी द्वारा निर्मित किया गया था। शनिवार की सस्पेंस कहानियों का निर्माण/निर्देशन करने वाले कुछ प्रसिद्ध निर्माता और निर्देशक श्याम रामसे, मनीष तिवारी, साकेत बहल, होमी वाडिया, अनंत महादेवन, विवेक अग्निहोत्री, महेश अने, अनुराग बसु, दीपक तिजोरी, आशुतोष गोवारिकर, राज तिलक, विक्रम हैं। भट्ट और अशोक शेखर।

शिनाख्त का निर्देशन विक्रम भट्ट ने किया था जो अपनी खुद की पहचान के लिए भूलने की बीमारी के बारे में था।  यह शनिवार को रात 9 बजे प्रसारित होता था, इसे एक और थ्रिलर शो, *सस्पेंस ऑवर* से बदल दिया गया, जो 8 मई 1999 को शुरू हुआ और 18 सितंबर 1999 को समाप्त हुआ। यह भी उसी समय यानी शनिवार को रात 9 बजे प्रसारित हुआ

संदर्भ
------

1. ↑  "Zee TV Weekly Schedule 1998". Rediff.com. 1998. मूल से 2010-05-08 को पुरालेखित.
2. ↑  "Saturday Suepense completes one year". 1998-12-11. अभिगमन तिथि 2009-01-18.
3. ↑  "Shinakht, Saturday Suspense on Zee TV by Vikram Bhatt". *India Today* (अंग्रेज़ी में). 1999-02-01.

| * दे
* वा
* सं
ज़ी टीवी के कार्यक्रम |
| --- |
| पारिवारिक | कुमकुम भाग्य • कुंडली भाग्य • मनमोहिनी • आप के आ जाने से • ये तेरी गलियाँ • ज़िंदगी की महक • इश्क़ सुभान अल्लाह • तुझसे है राब्ता • गुड्डन - तुमसे ना हो पायेगा |
| वास्तविक | सा रे गा मा पा सुरों का महामंच |
मौरी बटालियन जून 1941 में हाका सर्कल का प्रदर्शन करती हुई
एक रग्बी मुक़ाबले से पहले एक टीम हाका करते हुए
स्त्रियों और पुरुषों का एक मिश्रित हाका
न्यू ज़ीलैंड के रग्बी खिलाड़ी हाका करते हुए
**हाका** दक्षिण प्रशांत महासागर में स्थित द्वीपों का एक पारम्परिक नाच है। न्यू ज़ीलैंड के रग्बी के खिलाड़ी अपने मुक़ाबलों से पहले इसके माओरी रूप का प्रदर्शन करते हैं, जिस से यह विश्व भर में पहचाना जाने लगा है। इसे एक समूह में आक्रामक मुद्राओं में पैर पटककर और चिल्लाकर नाचा जाता है। इसके साथ सामूहिक रूप से कुछ परम्परागत गाने गए जाते हैं, जिनमें "का माते" सब से प्रसिद्ध है।

इतिहास
------

हाका कई मौकों पर प्रदर्शित किये जाते थे। कभी मनोरंजन के लिए, कभी अथिथियों के स्वागत के लिए और कभी युद्ध के आरम्भ से पहले आक्रामक मनोस्थिति पैदा करने के लिए और शत्रु को धमकाने के लिए। हालाँकि पुरुषों द्वारा करे गए युद्ध हाका न्यू ज़ीलैंड की रग्बी टीम की वजह से प्रसिद्ध हो गए हैं, कुछ हाका स्त्रियों और बच्चों द्वारा भी किये जाते हैं।

का माते के मुख्य बोल
--------------------

"का माते" (Ka Mate) मृत्यु के मुँह से जीवन लेने पर आधारित गाना है। १९वी सदी में इसे एक माओरी युद्ध नेता ने बनाया था। वह दुश्मनों के चंगुल से निकल भागा था और एक बालों वाले मित्र नेता ने उसकी मदद की थी।

| **माओरी भाषा** | **हिंदी अनुवाद** |
| --- | --- |
| का माते! का माते! का ओरा! का ओरा! 
का माते! का माते! का ओरा! का ओरा! 
तेनेई ते तान्गाता पूहुरुहुरु
नाना नेई इ तिकि माई व्हाकाव्हिति ते रा
आ, उपाने! का उपाने!
आ, उपाने, का उपाने, व्हिति ते रा! | मैं मरूँगा! मैं मरूँगा! मैं जियूँगा! मैं जियूँगा!
मैं मरूँगा! मैं मरूँगा! मैं जियूँगा! मैं जियूँगा!
यह बालों वाला आदमी है
जिसने सूरज लाया और उसे चमकाया
एक क़दम ऊपर! एक और क़दम ऊपर!
एक क़दम ऊपर, एक और क़दम ऊपर, सूरज चमकता है! |

इन्हें भी देखें
---------------

* न्यू ज़ीलैंड
* माओरी

बाहरी कड़ियाँ
-------------

* यु-ट्यूब पर एक रग्बी के खेल से पहले न्यू ज़ीलैंड की टीम "का माते" वाला हाका करते हुए
* यु-ट्यूब पर टोंगा और न्यू ज़ीलैंड की रग्बी टीमें अपनी-अपनी शैली का हाका करते हुए

सन्दर्भ
-------

1. ↑  Exploring dance forms and styles: a guide to concert, world, social, and historical dance, Helene Scheff, Marty Sprague, Susan McGreevy-Nichols. Human Kinetics, 2010, ISBN 978-0-7360-8023-1.
**सेवासदन**  प्रेमचंद द्वारा रचित  उपन्यास है। प्रेमचंद ने सेवासदन उपन्यास सन् १९१६ में उर्दू भाषा में लिखा था। बाद में सन १९१९ में उन्होने इसका हिन्दी अनुवाद स्वयं किया। उर्दू में यह **बाज़ारे-हुस्न** नाम से लिखा गया था।

कथावस्तु
--------

सेवासदन में नारी जीवन की समस्याओं के साथ-साथ समाज के धर्माचार्यों, मठाधीशों, धनपतियों, सुधारकों के आडंबर, दंभ, ढोंग, पाखंड, चरित्रहीनता, दहेज-प्रथा, बेमेल विवाह, पुलिस की घूसखोरी, वेश्यागमन, मनुष्य के दोहरे चरित्र, साम्प्रदायिक द्वेष आदि सामाजिक विकृतियों का विवरण मिलता है। उपन्यास की कथानायिका सुमन अतिरिक्त सुखभोग की अपेक्षा में अपना सर्वस्व गवाँ लेने के बाद सामाजिक गुणसूत्रों की समझ प्राप्त करती है, जिसके बाद वह दुनिया के प्रति उदार हो जाती है। उसका पति साधु बनकर अपने विगत दुष्कर्मों का प्रायश्चित करने लगता है। इस उपन्यास पर जॉर्ज इलियट के उपन्यास एडम बीड एवं एलेक्ज़ेंडर कुप्रिन के उपन्यास यामा द पिट का प्रभाव माना जाता है।

प्रमुख-पात्र
------------

* सुमन
* कृष्णचंद्र
* गंगाजली
* गजाधर प्रसाद
* सदन
* शांता
* पद्मसिंह शर्मा
* विट्ठलदास
* भोलीबाई

सन्दर्भ
-------

1. ↑  Premchand (1 January 2005). *Sevasadan*. Lokabhāratī Prakāśana. पपृ॰ 5–. आई॰ऍस॰बी॰ऍन॰ 978-93-84344-13-9.
2. ↑  Premchand (1 January 2006). *Premchad Vigat Mahata Aur Vartman Arthvayvastha*. Rajkamal Prakashan Pvt Ltd. पपृ॰ 109–. आई॰ऍस॰बी॰ऍन॰ 978-81-267-1242-7.
3. ↑  Ramvilas Sharma. *Premchand Aur Unka Yug*. Rajkamal Prakashan. पपृ॰ 29–. आई॰ऍस॰बी॰ऍन॰ 978-81-267-0505-4.

बाहरी कड़ियाँ
-------------

|  |  |
| --- | --- |
|  |  हिंदी विकिस्रोत पर इस लेख से संबंधित मूल पाठ उपलब्ध है:
**सेवासदन**  |

* 'द हिन्दू' में सेवासदन के बारे में हरीश त्रिवेदी की टिप्पणी
दूरदर्शन का पहला प्रसारण 15 सितंबर, 1959 को प्रयोगात्‍मक आधार पर आधे घण्‍टे के लिए शैक्षिक और विकास कार्यक्रमों के रूप में शुरू किया गया। उस समय दूरदर्शन का प्रसारण सप्ताह में सिर्फ तीन दिन आधा-आधा घंटे होता था। तब इसको ‘टेलीविजन इंडिया’ नाम दिया गया था बाद में 1975 में इसका हिन्दी नामकरण ‘दूरदर्शन’ नाम से किया गया। यह दूरदर्शन नाम इतना लोकप्रिय हुआ कि टीवी का हिंदी पर्याय बन गया। 

शुरुआती दिनों में दिल्ली भर में 18 टेलीविजन सेट लगे थे और एक बड़ा ट्रांसमीटर लगा था। तब दिल्ली में लोग इसको कुतुहल और आश्चर्य के साथ देखते थे। इसके बाद दूरदर्शन ने धीरे धीरेअपने पैर पसारे और दिल्‍ली (1965); मुम्‍बई (1972); कोलकाता (1975), चेन्‍नई (1975) में इसके प्रसारण की शुरुआत हुई। शुरुआत में तो दूरदर्शन यानी टीवी दिल्ली और आसपास के कुछ क्षेत्रों में ही देखा जाता था। दूरदर्शन को देश भर के शहरों में पहुँचाने की शुरुआत 80 के दशक में हुई और इसकी वजह थी 1982 में दिल्ली में आयोजित किए जाने वाले एशियाई खेल थे। एशियाई खेलों के दिल्ली में होने का एक लाभ यह भी मिला कि श्वेत और श्याम दिखने वाला दूरदर्शन रंगीन हो गया था। फिर दूरदर्शन पर शुरु हुआ पारिवारिक कार्यक्रम हम लोग जिसने लोकप्रियता के तमाम रेकॉर्ड तोड़ दिए। 1984 में देश के गाँव-गाँव में दूरदर्शन पहुँचानेके लिए देश में लगभग हर दिन एक ट्रांसमीटर लगाया गया। इसके बाद आया भारत और पाकिस्तान के विभाजन की कहानी पर बना बुनियाद जिसने विभाजन की त्रासदी को उस दौर की पीढ़ी से परिचित कराया। इस धारावाहिक के सभी किरदार आलोक नाथ (मास्टर जी), अनीता कंवर (लाजो जी), विनोद नागपाल, दिव्या सेठ घर घर में लोकप्रिय हो चुके थे। फिर तो एक के बाद एक बेहतरीन और शानदार धारवाहिकों ने दूरदर्शन को घर घर में पहचान दे दी। दूरदर्शन पर 1980 के दशक में प्रसारित होने वाले मालगुडी डेज़, ये जो है जिन्दगी, रजनी, ही मैन, वाहः जनाब, तमस, बुधवार और शुक्रवार को 8 बजे दिखाया जाने वाला फिल्मी गानों पर आधारित चित्रहार, भारत एक खोज, व्योमकेश बक्शी, विक्रम बैताल, टर्निंग प्वाइंट, अलिफ लैला, शाहरुख़ खान की फौजी, रामायण, महाभारत, देख भाई देख ने देश भर में अपना एक खास दर्शक वर्ग ही नहीं तैयार कर लिया था बल्कि गैर हिन्दी भाषी राज्यों में भी इन धारवाहिकों को ज़बर्दस्त लोकप्रियता मिली। 

रामायण और महाभारत जैसे धार्मिक धारावाहिकों ने तो सफलता के तमाम कीर्तिमान ध्वस्त कर दिए थे, 1986 में शुरु हुए रामायण और इसके बाद शुरु हुए महाभारत के प्रसारण के दौरान रविवार को सुबह देश भर की सड़कों पर कर्फ्यू जैसा सन्नाटा पसर जाता था और लोग अपने महत्वपूर्ण कार्यक्रमों से लेकर अपनी यात्रा तक इस समय पर नहीं करते थे। रामायण की लोकप्रियता का आलम तो ये था कि लोग अपने घरों को साफ-सुथरा करके अगरबत्ती और दीपक जलाकर रामायण का इंतजार करते थे और एपिसोड के खत्म होने पर बकायदा प्रसाद बाँटी जाती थी।

दूरदर्शन की यात्रा के महत्वपूर्ण पड़ाव
--------------------------------------

* दिल्‍ली (**9 अगस्‍त 1984**), मुम्‍बई (1 मई 1985), चेन्‍नई (19 नवम्‍बर 1987), कोलकात्ता (1 जुलाई 1988)
* **26 जनवरी 1993:** मेट्रो चैनल शुरू करने के लिए एक दूसरे चैनल की नेटवर्किंग
* **14 मार्च 1995:** अंतर्राष्‍ट्रीय चैनल डीडी इंडिया की शुरूआत हुई।
* **23 नवम्‍बर 1997 :** प्रसार भारती का गठन (भारतीय प्रसारण निगम)
* **18 मार्च 1999:** खेल चैनल डीडी स्‍पोर्ट्स की शुरूआत
* **26 जनवरी 2002**: संवर्धन/सांस्‍कृतिक चैनल की शुरूआत
* **3 नवम्‍बर 2002** : 24 घण्‍टे के समाचार चैनल डीडी न्‍यूज की शुरूआत
* **16 दिसम्‍बर 2004** : निशुल्‍क डीटीएच सेवा डीडी डाइरेक्‍ट की शुरूआत

सन्दर्भ
-------
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

त्र्यम्बक शर्मा **त्र्यम्बक शर्मा** (५ सितम्बर १९७०) भारत के युवा कार्टूनिस्ट हैं। उन्हें विशेष रूप से कार्टून आधारित एकमात्र मासिक पत्रिका कार्टून वाच के संस्थापक के रूप में जाना जाता है। शंकर्स वीकली के बाद भारत में कार्टून पत्रिका प्रारंभ करने वाले त्र्यम्बक शर्मा का जन्म छत्तीसगढ़ में और शिक्षा दुर्ग-भिलाई और रायपुर में हुई। भिलाई के कल्याण महाविद्यालय से विज्ञान में स्नातक होने के बाद त्र्यम्बक ने रायपुर से पत्रकारिता में स्नातक डिग्री प्राप्त की। कार्टून वाच पत्रिका के प्रकाशन के चलते वे सपरिवार रायपुर में ही बस गए।

उन्होंने तीन वर्ष रायपुर के सुप्रसिद्ध अंग्रेज़ी दैनिक़ द हितवाद मे तथा एक वर्ष हिंदी दैनिक देशबंधु में मे बतौर संवाददाता कार्य भी किया।

रायपुर में दैनिक नवभारत में काम करते हुए उन्होंने १९९१ में दैनिक कार्टून बनाना प्रारंभ किया। १९९२ से उनके कार्टून दैनिक भास्कर के रायपुर संस्करण में प्रथम पृष्ठ पर प्रकाशित होना प्रारंभ हुए। १९९६ में उन्होंने दैनिक भास्कर की नौकरी छोड़कर मासिक पत्रिका कार्टून वाच का प्रकाशन रायपुर से आरम्भ किया। कार्टून वाच राजनीतिक और सामाजिक कार्टूनों पर आधारित भारत की एक मात्र हिंदी कार्टून मासिक पत्रिका है। यह पत्रिका जहाँ पुराने कार्टूनिस्टों के कार्टूनों का पुनः प्रकाशन करती है वहीं नए कार्टूनिस्टों की प्रतिभा को सामने लाने का लिए भी मंच प्रदान करती है। देश-विदेश में अपनी प्रदर्शनियाँ करने वाले त्र्यंबक रायपुर में एक कार्टून संग्रहालय बनाने में लगे हैं।

पुरस्कार व सम्मान
-----------------

अनेक सम्मानो व पुरस्कारों से अलंकृत त्र्यंबक को वर्ष २००८ में उन्हें जेसीआई द्वारा राष्ट्रीय पुरस्कार 'टेन आउटस्टेंडिंग यंग इंडियन अवार्ड' (टॉय) पांडिचेरी में प्रदान किया गया। उनकी कार्टून पत्रिका बे वाच को लिम्का बुक ऑफ वर्ल्ड रेकार्ड्स में शामिल किया गया है। यह देश की एक मात्र मासिक कार्टून पत्रिका है जो हिंदी और अँग्रेजी दोनो भाषाओं में प्रकाशित होती है।

सन्दर्भ
-------

1. ↑  "भारत की एकमात्र कार्टून पत्रिका" (एचटीएम). बीबीसी हिंदी. मूल से 15 अप्रैल 2008 को पुरालेखित. अभिगमन तिथि १३ मई २००९. `|access-date=` में तिथि प्राचल का मान जाँचें (मदद)
2. ↑  "त्रयम्बक शर्मा" (अंग्रेज़ी में). कार्टूनवाचइंडिया. मूल (एचटीएमएल) से 2 मार्च 2009 को पुरालेखित. अभिगमन तिथि १७ मार्च २००९. `|access-date=` में तिथि प्राचल का मान जाँचें (मदद)
3. ↑  "लंदन में त्र्यंबक के कार्टूनों ने ब्रितानियो को रिझाया". स्वतंत्रआवाज़. मूल (एचटीएम) से 5 अगस्त 2009 को पुरालेखित. अभिगमन तिथि १७ मार्च २००९. `|access-date=` में तिथि प्राचल का मान जाँचें (मदद)
4. ↑  "Only bilingual cartoon monthly" (अंग्रेज़ी में). लिम्का बुक ऑफ वर्ल्ड रेकार्ड्स. मूल (एएसपी) से 22 मार्च 2012 को पुरालेखित. अभिगमन तिथि १७ मार्च २०१२. `|access-date=` में तिथि प्राचल का मान जाँचें (मदद)
उत्तर प्रदेश के मुसवाली जिले में महशूर हनुमान मंदिर जो बोहोत ही ज़्यादा पूजा जाता हैं। 
- हनुमान मंदिर मुसवाली इटावा उत्तर प्रदेश भारत -:

```
     यह प्रसिद्ध मंदिर बहुत ही प्राचीन मंदिर है, यहाँ से १ किलो मीटर की दूरी पर पावन यमुना जी बहती हैं, कहा जाता है की बहुत समय पहले यमुनाजी में भयंकर बाड़ आई थी जिसमें जल की धारा के साथ बह कर आया हुआ एक बड़ा पत्थर मुसवाली गाँव के किनारे आ कर अटक गया था, और और जब यमुनाजी ने अपना बहाव सांत किया तो गाँव वालों को एक पत्थर गाँव के किनारे पड़ा दिखा, दुर्भाग्य वस् किसी ने इस पत्थर की ओर कोई ध्यान नहीं दिया.तभी गाँव के एक बुजुर्ब ब्यक्ति को रात में स्वप्न में हनुमान जी ने अबगत कराया की आपके गाँव में मैं चल कर आया हूँ पर किसी ने मेरे तरफ ध्यान नहीं दिया i 
     यह बात सुबह सभी लोगों को बताई गयी तो कुछ लोगों ने इस बात का पता लगाने के लिए इधर उधर देखना सुरु किया i तब देखा की इतना वडा पत्थर अचानक पानी में बह कर कैसे आ सकता है, जो कि कुछ दिन पहले यहाँ पर था ही नहीं i और उस पत्थर के एक तरफ छोटी सी हनुमानजी कि प्रतिमा का उभार दिख रहा था, तभी सबको यकीन हो गया, कि हो न हो ये हनुमानजी ही हैं जो स्वयं ही चल कर हमारे गाँव में आये हैं i तभी गाँव के एक किनारे पर उच्च स्थान पर इनकी स्थापना कि गयी i 
     यहाँ पर एक चमत्कार आज भी देखने को मिलता है कि, इस विशाल पत्थर के ऊपर जो हनुमानजी कि प्रतिमा है ये प्रति ३ वर्ष बाद अपना स्थान बदलती रहती है और दुसरे स्थान पर नए प्रतिरूप में उभर आती है i यहाँ पर जो भी ब्यक्ति सच्चे मन से कामना करते हैं उनकी वो मनोकामना जरूर पूर्ण होती है i यह पवित्र स्थल इटावा स्टेशन से ९ km की दूरी पर कानपूर रोड होते हुए मानिकपुर मोड़ से दक्सिन दिसा में यमुनाजी के किनारे स्थित है I यहाँ पर हर वर्ष चैत्र माह में नवदुर्गा के दिनों में प्रथम मंगलवार के दिन भव्य मेला का आयोजन किया जाता है I इसी दिन यहाँ पर बहुत दूर दूर से लोग दर्शन करने के लिए आते हैं और अपनी मनोकामना मांगते हैं I 
```

  

रेगार्ड्स :- 

सुनील कुमार यादव 
टेच सुप्पोर्ट लाइव फीड 
अवन्कार सिक्यूरिटी & एक्सेस सर्विसेस प्राइवेट लिमिटेड 
लखनऊ (उ .प .) - २२६०२५
**तापस दास** ( उर्फ-बापी) (बांग्ला: *তাপস দাস,ওরফে - বাপী*) (२२ सितंबर १९५४ - २५ जून २०२३)  एक भारतीय गायक-गीतकार और गिटारवादक थे।  वह १९७५ में कोलकाता में स्थापित बंगाली रॉक बैंड 'मोहीनर घोरागुली' के संस्थापक सदस्यों में से एक थे ।

प्रारंभिक जीबन और पेशा
----------------------

१९७९ में रवीन्द्र सदन में मोहीनर घोरागुली। बाएं से दाएं: राजा बनर्जी, प्रदीप चटर्जी, तापस दास, प्रणब सेनगुप्ता, गौतम चट्टोपाध्याय और रंजन घोषाल
तापस दास २२ सितंबर १९५४ को एक सामान्य बंगाली परिवार में जन्मे। वे नारायण चंद्र दास और ज्योत्सना दास के चौथे बेटे थे। बापी की संगीत यात्रा कम उम्र से ही शुरू हो गई थी। संगीत में उनका रुझान व्यापक और विविध था। वे अपनी मां ज्योत्सना दास को अपना पहला गुरु या शिक्षक मानते थे। स्व-सिखाया गिटारवादक, बापी ने कॉलेज के दौरान वाद्ययंत्र बजाना शुरू किया। १९७५ में, बापी गौतम चट्टोपाध्याय, प्रदीप चटर्जी, रंजोन घोषाल, बिश्वनाथ चट्टोपाध्याय, अब्राहम मजूमदार और तपेश बंदोपाध्याय के साथ पहले बंगाली रॉक बैंड 'मोहीनर घोरागुली' का हिस्सा बने ।

२०१५ में, बापी ने 'मोहिन एखोन ओ बंधुरा' नामक एक बंगाली बैंड का गठन किया  और लग्नजिता चक्रवर्ती , मालाबिका ब्रह्मा और तितास भ्रमर सेन के साथ ईपी एल्बम मोहिन एखोन ओ बंधुरा जारी किया। इस एल्बम में पांच गाने शामिल थे और यह था 'मोहिनीर घोरागुली' को श्रद्धांजलि।

मौत
---

तापस की २०२३ की  २५ जून को फेफड़ों के कैंसर से मृत्यु हो गई। उनकी मृत्यु से पहले ३ जनवरी २०२३ को उन्हें पश्चिम बंगाल सरकार के तत्वावधान में एसएसकेएम में भर्ती कराया गया था। वह मोहीनर घोरागुली बैंड के अंतिम जीवित सदस्य थे ।

डिस्कोग्राफी
------------

### मोहीनर घोरागुली एल्बम

* *शांगबिग्नो पाखीकुल ओ कोलकाता बिशायक* (1977)
* *अजाना उदोन्तो बस्तु बा औ-ऊ-बाव* (1978)
* *दृश्योमान मोहीनर घोरागुली* (1979)

### अन्य

* *मोहिन एखोन ओ बंधुरा*

संदर्भ
------

1. 1 2 3  "Bapi-da of Mohiner Ghoraguli loses battle to cancer". *www.telegraphindia.com*. अभिगमन तिथि 2023-06-26.
2. ↑  Correspondent, Entertainment (2023-06-25). "'Bapi da' of 'Moheener Ghoraguli' is no more". *Prothomalo* (अंग्रेज़ी में). अभिगमन तिथि 2023-06-26.
3. ↑  Bazar, Ananda. "প্রয়াত 'মহীনের ঘোড়াগুলি'র বাপিদা, ক্যানসার আক্রান্ত শিল্পী ভর্তি ছিলেন এসএসকেএমে". *www.anandabazar.com*. अभिगमन तिथि 2023-06-25.
4. ↑  "Mohiner Ghoraguli, Tapas Bapi Das: এক যুগের অবসান, প্রয়াত 'মহীনের' শেষ ঘোড়া বাপিদা!". *zeenews.india.com*. अभिगमन तिथि 2023-06-25.
5. ↑  "সুরের জগৎকে পিছনে রেখে বিদায় নিলেন 'মহীনের ঘোড়াগুলি'র বাপি'দা". *hindustantimes.com* (Bengali में). अभिगमन तिथि 2023-06-25.

बाहरी संबंध
-----------

* इंटरनेट मूवी डेटाबेस पर तापस दास
* Tapas Das discography at Discogs

साँचा:Moheener Ghoraguli
**हरोशियो वालपोल** (Horatio Walpole, 4th Earl of Orford ; १७१७ - १७९७ ई.) आंग्ल राजनीतिज्ञ, कला इतिहासकार, एवं साहित्यकार थे।  इन्हें 'होरेस वालपोल' (Horace Walpole) भी कहा जाता है।

वालपोल का जन्म २४ सितंबर, १७१७ को लन्दन में हुआ। इनकी शिक्षा ईटल और किंग्स कालेज, केंब्रिज में हुई। यहाँ पर इनकी मित्रता भावी साहित्यकार टामस ग्रे, रिचार्ड वेस्ट, टामस स्टर्न हेनरी, सैमूर कांन के और जार्ज आगस्टस सिलविन से हुई। ये मई, १७४१ में संसद् सदस्य निर्वाचित हुए, किंतु राजनीतिक जीवन की सफलता संतोषजनक न होने से इन्होंने संसद् से अवकाश ग्रहण कर लिया। अपने पिता के प्रभाव से इन्हें सरकारी नौकरी गई, जहाँ पर इन्होंने १७४५ से १७८४ तक कार्य किया। १७४७ में इन्होंने टामस नदी के किनारे 'विला ऑव स्टेवैरी हिल' क्रय किया, और यहाँ पर एक मुद्रणालय स्थापित किया, जिसका नाम *अफीसीना आरब्बटीयना* रखा। इस मुद्रणालय से इनकी बहुत सी रचनाओं के प्रथम संस्करण प्रकाशित हुए। यह आजीवन गठिया के रोग से पीड़ित रहे। २ मार्च, १७९७ को अविवाहित ही इनका देहान्त हो गया।

कृतियाँ
-------

इनकी प्रमुख रचनाएँ इस प्रकार हैं :

*कांसिल ऑव आंटरांटो* (१७६४) एक प्रकार का रोमांचकारी उपन्यास है। *हिस्टोरिक डाउट औन दी लाइफ ऐंड रेन ऑव किंग रिचर्ड दी थर्ड* (१७६०) इनकी पहली कृति है, जिसमें अनुसंधान और ऐतिहासिक तथ्यों द्वारा राजा रिचार्ड के कुख्यात चरित्र को ठीक ठीक समझाया गया है। *दी मिस्टीरियस मदर* (१७६८) इनका दु:खांत उपन्यास है। *एनैक्डोट्स ऑव पेंटिंग इन इंगलैंड* (१७६२ से ७१ तक) आंग्ल चित्रकला की अभूतपूर्व पुस्तक है। ये अपनी दैनिकी में आंग्ल राजनीति की मुख्य घटनाएँ लिखा करते थे। उनका इनकी मृत्यु के पश्चात् संपादन हुआ। ये पत्रों के कुशल लेखक थे। इनकी गणना आंग्ल भाषा के स्वतंत्र पत्रलेखकों में होती है।

सन्दर्भ
-------

1. ↑  Langford, Paul (May 2011). *Walpole, Horatio, fourth earl of Orford (1717–1797)*. *Oxford Dictionary of National Biography*. Oxford University Press online edn. अभिगमन तिथि 8 August 2011.
भारतीय दण्ड प्रक्रिया संहिता की **धारा-१५१** शांतिभंग की आशंका में इस्तेमाल की जाती है। यदि मारपीट के मामलों में चिकित्सीय परीक्षण में गंभीर प्रकृति की चोट या हथियार के इस्तेमाल की बात आती है तो सुसंगत धाराओं में मुकदमा दर्ज कर फिर से गिरफ्तारी होती है।

इस धारा का प्रयोग पुलिस जनसामान्य को नियंत्रित करने के दौरान सबसे ज्यादा करती है। कभी-कभी इस धारा के तहत गांव के गांव मजिस्ट्रेट के सामने भेज दिए जाते हैं। इस धारा के तहत पुलिस द्वारा गिरफ्तार आरोपी को थाने से ही जमानत का प्रावधान होता है। यह एक ऐसा मनमाना प्रावधान है, जिसके तहत अपराध हुआ नहीं और पुलिस के मुताबिक ये कहा जाता है कि 'अपराध किया जा सकता था'। इस प्रावधान के चलते कभी भी, किसी को भी गिरफ्तार करके हवालात में बन्द कर देना पुलिस के बायें हाथ का खेल है। आजादी से पहले यह कानून अंग्रेजों द्वारा उनके विरुद्ध आवाज उठाने वाले भारतीयों को कुचलने के लिये बनाया गया था।

वहीं 2010 में संशोधित हुए कानून के माध्यम से यह भी बताया कि धारा 151 में गिरफ्तार आरोपी को कार्यपालक मजिस्ट्रेट के पास भेजा जा रहा है। जहां से जेल भेज दिया जाता है। जबकि 151 में किसी भी आरोपी को जेल भेजना अवैधानिक तो है ही जेल संचालक को भी जेल में रखने का अधिकार नहीं है।

धारा 151कहाँ लगायी जाती है-
* दो पक्षों में मनमोटाव के दौरान,

* चुनावी घोषणा के दौरान जब ये लगे कि हिंसा भड़ सकती है,

* कहीं भी शांति व्यवस्था भंग करने के दौरान,

* मारपीट के दैरान।

सन्दर्भ
-------

बाहरी कड़ियाँ
-------------

* दंड प्रक्रिया संहिता की प्रसिद्ध धारा 151 का व्यावहारिक रूप समझिए
**तुलसीपुर** नेपाल के लुम्बिनी प्रांत के दांग जिले में एक उप-महानगरीय शहर है। जनसंख्या के अनुसार यह घोरही के बाद जिले का दूसरा सबसे अधिक आबादी वाला शहर है। इसकी स्थापना 1992 में पूर्व ग्राम विकास समितियों द्वारा तुलसीपुर और अमृतपुर को मिलाकर की गई थी। 2014 में उराहारी, तरिगांव, पवननगर और हलवार की ग्राम विकास समितियों के द्वारा इसका विस्तार किया गया। 2011 की नेपाल की जनगणना के समय इसकी जनसंख्या 141,528 थी, जो 31,243 व्यक्तिगत घरों में रहती थी।

इतिहास
------

तुलसीपुर की सभा ने भारत के अवध के सबसे बड़े तालुकों में से एक पर शासन किया, जिसमें तब डांग और देखुरी घाटियाँ शामिल थीं इसलिए इसे बाईस राज्य में से एक के रूप में भी गिना जाता है, जो अभी पश्चिमी नेपाल बन गया है। इसके अतिरिक्त सुकौराकोट की थारू सभ्यता सबसे पुरानी मानव सभ्यताओं में से एक है।

यातायात
-------

डांग हवाई अड्डा यहाँ से कुछ दूर पुरानी-तारिगांव में स्थित है और काठमांडू के लिए उड़ानें प्रदान करता है। सड़कें सल्यान जिले में उत्तर की ओर जाती हैं और राप्ती अंचल तक जाती है।

स्थानीय परिवहन के रूप में यहाँ बसें और जीप हैं। आजकल इलेक्ट्रिक ऑटो रिक्शा भी स्थानीय परिवहन के रूप में बाजार और शहर के किनारे के क्षेत्र में चल रहे हैं।

शिक्षा
------

राप्ती अंचल का तत्कालीन क्षेत्रीय मुख्यालय विभिन्न सरकारी, सार्वजनिक-निजी और निजी शैक्षणिक संस्थानों की मेजबानी करता है। यहाँ स्थित नेपाल संस्कृत विश्वविद्यालय (पूर्व में महेंद्र संस्कृत विश्वविद्यालय) नेपाल का दूसरा सबसे पुराना विश्वविद्यालय है, जो शिक्षा की गुणवत्ता के लिए पूरे नेपाल और भारत में जाना जाता है। यहाँ प्राचीन संस्कृत, वैदिक ज्योतिष, नेपाली साहित्य शिक्षा का अध्ययन कराया जाता है। पूरे नेपाल से विद्यार्थी वैदिक भाषा के अध्ययन के लिए यहाँ आते हैं। यह मुख्य रूप से अपनी लागत प्रभावी के लिए प्रसिद्ध है, जिसे संस्कृत में मुफ्त शिक्षा भी कहा जा सकता है। इसका मुख्य प्रशासनिक कार्यालय बेलझुंडी में स्थित है जबकि परिसर बिजौरी में है। अन्य प्रमुख संस्थानों में राप्ती बाबाई कैंपस शामिल है, जो मास्टर डिग्री तक विभिन्न शैक्षिक धाराओं में अपनी सुविधाएँ प्रदान करता है।

यहाँ स्थित तुलसी बोर्डिंग स्कूल को मध्य-पश्चिमी क्षेत्र में सर्वश्रेष्ठ स्कूल के पुरस्कार से सम्मानित किया गया है। तुलसीपुर के शैक्षणिक संस्थानों में गोरखा हायर सेकेंडरी स्कूल, दिव्य मंदिर अकादमी, हिमाल अकादमी, चंद्रोदय विद्या कुंज बोर्डिंग स्कूल, आदर्श अकादमी, नोवेक्स कॉलेज और ज्ञान ज्योति एजुकेशन फाउंडेशन भी शामिल हैं।

सन्दर्भ
-------

1. ↑  "पृष्ठभूमि तथा अवस्था" (नेपाली में). Tulsipur Su-Metropolitan City. अभिगमन तिथि 1 October 2018.
2. ↑  "National Population and Housing Census 2011" (PDF). Central Bureau of Statistics. November 2017. मूल (PDF) से 27 जनवरी 2018 को पुरालेखित. अभिगमन तिथि 1 October 2018.
3. ↑  Bouillier(1993) ().
4. ↑  "Details: Vani Prakashan". *www.vaniprakashan.in*. मूल से 2 नवंबर 2021 को पुरालेखित. अभिगमन तिथि 2 नवम्बर 2021.
5. ↑  "Dang Airport" (PDF). Civil Aviation authority of Nepal. मूल (PDF) से 7 सितंबर 2018 को पुरालेखित. अभिगमन तिथि 1 October 2018.
6. ↑  "Government of Nepal | The Ministry of Education and Sports (MOES) | Mahendra Sanskrit University | Constituent Campus". मूल से 8 अप्रैल 2022 को पुरालेखित. अभिगमन तिथि 3 नवंबर 2021.
उपक्षेप
=======

हर्बट होप रिस्ली का जन्म जनवरी ४, १८५१ मे हुआ।
हर्बट होप रिस्ली एक अंग्रेज़ी नृवंशविज्ञानशास्त्री और औपनिवेशिक प्रशासक थे। वह १९०१ के जनगणना मे ब्रिटिश भारत के सारे हिन्दू अबादी को जाति व्यवस्था का औपचारिक आवेदन देने के लिये प्रसिद्ध हैं।

प्रारम्भिक जीवन
===============

```
रिस्ली का जन्म इंग्लेंड के बकिंघमशायर मे १८५१ मे हुआ।उन्होंने बेंगाल सुबा के सारे हिन्दु जातियों और जनजातियों के उपर व्यापक अध्ययन किया था। भारतीय प्रशासनिक सेवा शामिल होने से पहेले उन्होनें न्यू कॉलेज, ऑक्सफोर्ड विश्वविद्यालय मे अपनी पडाई की। रिस्ली के पिता एक अधिशिक्षक थे और उनकी माँ जॉन होप, जो ग्वालियोर के बेंगाल मेडिकल सर्विस में काम करते थे उनकी बेटी थी। शुरू मे उनको बेंगाल के मिडनापुर मे सहायक मजिस्ट्रेट और सहायक जिला कलेक्टर बनकर प्रविष्टि मिली। उस जगह पर वन जनजातियाँ बसे हुए थे। रिस्ली ने इनके बारे मे पडना प्रारंभ किया और अपनी बाकी की ज़िंदगी मे ऐसे ही कयी जनजातियों के विज्ञान पर दिलचस्पी रखी। 
```

रिस्ली और भारत
==============

```
रिस्ली बेंगाल सरकार के सहायक सचिव बने और १८७९ मे उनको भारतीय सरकारके गृह विभाग के अवर सचिव नियुक्त किया। १७ जून १८७९ मे उनका विवाह एलसी जुली ओप्परमन से हुआ। शादी के बाद १८८० मे वापस जिला स्तर मे काम करने के लिये गोविन्दपुर आये।१८८५ मे 'बेंगाल के नृवंशविज्ञान सर्वेक्षण' नामक एक परियोजना संचालन करने के लिये वह चुने गये थे। इसके बाद रिस्ली का काम था पुलिस मे जांच को नेतृत्व करना, और उससे ज्यादा बेंगाल और शाही सरकार के प्रशासनिक कार्य। १८९९ मे उनको जनगणना आयुक्त नियुक्त किया था और आगामी १९०१ का दषवर्शीय जनगणना की तैयारी और समचार लेखन का काम सौंपा था। १९११ के जनगणना मे भी उस व्यावाम के लिये तैयार किये हुए विस्त्रत नियमों का इस्तमाल किय था। रिस्ली कहना था की मानवशास्त्रीय माप ने भारतीय जातियों को सात नस्लीय प्रकार मे से एक के रूप मे वर्णन करना मुमकिन किया था। भारत के लोगों के बारे मे रिस्ली ने घनिष्ट ज्ञान विकसित किया था। उनके काम ने मूल निवासी भारतीयों के ऐथ्नोलोजिकल जांच की राय पूरी तरह से बदल दिया था। फरवरी १९१० मे रिस्ली न्यायिक विभाग के स्थायी सचिव नियुक्त हुवे थे। ३० सितंबर १९११ मे विम्बलडन मे रिस्ली चल बसे।
```

हवाला
=====

<ref><ref>
<ref><ref>
देवयानी तारामंडल
बेटा ऐन्ड्रौमिडे (β And) उर्फ़ मिराक तारा
**देवयानी** या **ऐन्ड्रौमेडा** एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। देवयानी तारामंडल खगोलीय गोले के उत्तरी भाग में स्थित है। एण्ड्रोमेडा आकाशगंगा भी आकाश में इसी तारामंडल के क्षेत्र में नज़र आती है।

अन्य भाषाओं में
---------------

अंग्रेज़ी में देवयानी तारामंडल को "ऐन्ड्रौमेडा कॉन्स्टॅलेशन" (Andromeda constellation) कहा जाता है। पुराने यूनानी मिथ्या-ग्रंथों में "ऐन्ड्रौमेडा" एक राजकुमारी थी जिसे एक जल-दानव का ग्रास बनाने के लिए समुद्र के किनारे एक चट्टान से बांध दिया गया था। काफ़ी भाषाओँ में इसका नाम "ज़ंजीर से बंधी स्त्री" ही है, जैसे की अरबी में "अल-मरात अल-मुसलसलाह" (المرأة المسلسلة‎) और लातिनी में "मुलियर कातेनाता" (Mulier Catenata)।

तारे
----

देवयानी तारामंडल में 65 तारे हैं जिन्हें बायर नाम दिए जा चुके हैं। इनमें से 10 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ अन्य ख़ास तारे और उनका चमकीलापन (निरपेक्ष कान्तिमान) इस प्रकार हैं -

| बायर नाम | चमक (मैग्नी॰) (सापेक्ष कान्तिमान) | पृथ्वी से दूरी (प्र॰व॰) | अन्य नाम | नाम का अर्थ | अन्य टिपण्णी |
| --- | --- | --- | --- | --- | --- |
| α And | 2.06m | 98 | ऐल्फ़ॅरैट्ज़ (Alpheratz) | घोड़े की नाभि ("सुर्रत अल-फ़रस", अरबी) | देवयानी तारामंडल का सब से रोशन तारा; भारतीय खगोलशास्त्र में "पूर्वभाद्र नक्षत्र" का भाग |
| β And | 2.1m | 200 | मिराक (Mirach) | कमरबंद (अरबी के "मिरज़" से) |  |
| γ And | 4.84 | 365 | अल्माक (Almach) | स्याहगोष (एक जानवर) | यह वास्तव में एक चार तारों का बहु तारा मंडल है |
| δ And | 3.28 | 101 |  |  | यह वास्तव में एक द्वितारा है |
| ι And | 4.29 | 503 |  |  | यह एक B श्रेणी का मुख्य अनुक्रम तारा है |
| υ And | 4.09 | 44 |  |  | यह एक द्वितारा है, जिसके मुख्य तारे का एक चार ग्रहों वाला ग्रहीय मण्डल है |
| ξ And | 4.875 | 196 | अदिल (Adhil) | दम (अरबी के "अद-देयल" से) | यह एक द्वितारा है |
| n And |  | 25.4 लाख | एण्ड्रोमेडा आकाशगंगा |  | यह तारा नहीं बल्कि एक सर्पिल आकाशगंगा है |

इन्हें भी देखें
---------------

* तारामंडल
* एण्ड्रोमेडा आकाशगंगा
* द्वितारा
* बहु तारा
* ग़ैर सौरीय ग्रह
* ग्रहीय मण्डल

सन्दर्भ
-------

1. ↑  K.D. Abhyankar. "Astrophysics: Stars and Galaxies". Universities Press, 2002. आई॰ऍस॰बी॰ऍन॰ 9788173713811.
श्री देवराज शर्माश्री देवराज शर्मा
देवराज शर्मा एक कवि एवं नाटककार हैं। आपने कई पुस्तकों की रचना की है जिनमें 'श्री हनुमत महागाथा' , 'अज्ञातवास' , 'मगही के तीन गो फूल' , ' सुहाग की रात' , 'बड़ा आदमी' , 'देवास' ,'चिनगारी' , 'नैन निछाउर' , 'विपिन के बारह वर्ष', 'कलियुग प्रवेश' एवं 'मगही के पाँचगो फूल' प्रमुख हैं। आपकी रचना 'देवास' अंधविश्वास एवं अंधश्रद्धा पर कड़ा प्रहार करती है और एक आदर्श, विकासोन्मुख एवं शिक्षित समाज की स्थापना की ओर अग्रसर करती है। आपने रामभक्त श्री हनुमान जी पर ' श्री हनुमत महागाथा' नामक महाकाव्य की रचना की है जो सम्भवतः श्री हनुमान जी पर लिखा गया प्रथम महाकाव्य है। यह लोकप्रिय गाथा जन-सामान्य के बोल-चाल के शब्दों में मारुत-नन्दन पराक्रमी महावीर जी पर लिखा गया उत्कृष्ट काव्य है।वहीं पाण्डवों को मिले अज्ञात वास पर आपने खण्डकाव्य 'अज्ञातवास' की रचना हिन्दी में की है जिसका मगही में अनुवाद आपके दोनों प्रतिभा-सम्पन्न सुपुत्र विजय कुमार एवं कुमार विमल ने किया है।

### जन्म-स्थान

आपका जन्म २ जनवरी १९३७ को अजवां,पटना में हुआ। आप स्व० बूलकचन्द सिंह जी के सुपौत्र एवं स्व० बलभद्र सिंह जी के सुपुत्र हैं। आप पांच वर्ष तक उच्च विद्यालय में सहायक शिक्षक एवं ३४ वर्षों तक उच्च विद्यालय में प्रधानाध्यापक के पद पर कार्य करके सेवा निवृत्त होकर हिन्दी, मगही एवं अंग्रेजी के सृजन कार्य कर रहे हैं।

विद्यार्थी जीवन से आज तक आप सैंकड़ो नाटक के सफल संकेतक और निर्देशक का कार्य करते आ रहे हैं।

### सम्मान

अज्ञातवास' (हिन्दी खण्ड काव्य) पर वर्ष १९७४ में राष्ट्रभाषा परिषद, बिहार, पटना द्वारा २००० रु० के साथ-साथ आपको प्रशस्ति-पत्र दे सम्मानित किया गया। पालीगंज के अंकुरी मगही कवि सम्मेलन में, अंग वस्त्र के साथ-साथ आपको 'मगही कवि रत्न' की उपाधि प्रदान की गई। नौबतपुर 'मानस सत्संग भवन' में आयोजित हनुमान जयंती के अवसर पर अंग वस्त्र एवं प्रशस्ति-पत्र देकर आपको सम्मानित किया गया।

महाकाव्य 'श्री हनुमत् महागाथा' का एक चित्र

### कृतियाँ

आपने कालजयी 'श्री हनुमत् महागाथा' में  श्री हनुमान जी की माता अंजनी के पूर्व जन्म की कथा से लेकर उनकी तपस्या, पुत्र-रत्न की प्राप्ति, श्री हनुमान जी की बाल लीलाएं, देवों द्वारा दिये गये वरदान तथा भृगु-अंगीरा द्वारा दिये शापादि का विस्तार में वर्णन किया है। श्री हनुमत महागाथा ( महाकाव्य ) में श्री हनुमान जी के वृहत् जीवन लीला के साथ-साथ संपूर्ण राम कथा, गीता ज्ञान ( जिसे सूर्य देव ने अपने शिष्य हनुमान को दिया था ) को सरस सरल दोहा-चौपाइयों में व्यक्त किया है। इसके साथ ही महाभारत एवं कलिकाल में किये गये श्री हनुमान जी के चमत्कारिक कार्यकलापों का भी विस्तृत वर्णन कवि ने किया है , जो परम सराहनीय है।
**होटल सवेरा** एक 11 मंजिला चार सितारा होटल हैं यह दक्षिण भारत के प्रमुख नगरों में से एक चेन्नई के मायलापुर में स्थित है। इस होटल की दो अन्य इकाई है, जो हैदराबाद में वालनट के नाम से एवं बंगलौर में लोटस पार्क के नाम से हैं।

इस होटल की शुरुआत 1965 में एक साझेदारी फर्म के तौर पर की गयी थी जब उसके प्रवर्तकों, ए वेंकटाकृष्णा रेड्डी, एम रामाराघव रेड्डी और ए श्यामसुन्दर रेड्डी, जिन्हे पहले से ही रियल एस्टेट और होटल व्यवसाय में काफी अनुभव था। उन्होंने दूरदर्शिता दिखते हुए 5000 वर्ग मीटरकी एक भूमि अधिग्रहीत की जो मायलापुर में था यह शहर के एक प्रमुख इलाके में से था। इसमें उन्होंने २० कमरों वाला एक होटल और एक रेस्तरां निर्माण लिया। 1969 में,इसके प्रमोटरों ने अपने बढ़ते व्यापार की जरूरतों को पूरा करने के लिए 'सवेरा होटल प्राइवेट लिमिटेड' के नाम से एक कंपनी की स्थापना की। 1972 में, जब कंपनी ने अपना परिचालन शुरू किया तब इसमें और 125 कमरे जोड़े गए एवं और मूल 20 कमरों को होटल कार्यालय और सम्मेलन कक्ष के निर्माण के लिए परिवर्तित किया गया। इसमें होटल इंडस्ट्री की एक प्रमुख आकर्षण स्विमिंग पूल का भी पहले से ही निर्माण किया गया था। यह विचार उन दिनों होटल उद्योग में आम न था। 1975 में, इस होटल में मीनार रेस्तरां खोला गया था, जो मुगलई खाने के लिए प्रसिद्ध था।

1985 तक कंपनी और साझेदारी फर्म ने साथ साथ काम किया लेकिन इसी वर्ष साझेदारी को भंग कर दिया गया और सवेरा एंटरप्राइजेज लिमिटेड ने भागीदारी फर्म की सभी परिसंपत्तियों का अधिग्रहण कर लिया। 2007 में, सवेरा होटल्स लिमिटेड ने अपना नाम परिवर्तित कर सवेरा इंडस्ट्रीज लिमिटेड रख लिया।

होटल
----

इस होटल में सात खाद्य और पेय पदार्थ के स्थान है। जिनमे सबसे प्रमुख मल्टी -कुइसिन रेस्टोरेंट पियानो है। एक दक्षिण भारतीय रेस्तरां मालगुडी, करी टाउन, बे 146, बम्बू बार ब्रेव् रूम और एक केक की दुकान है। जिसका नाम बेकर'स बास्केट हैं। इन सभी रेस्टोरेंट्स में विश्वस्तरीय खाना मिलता हैं एवं इनके अपने नियमित एवं वफ़ादार ग्राहक है। ये रेस्टोरेंट्स इसकी लोकप्रियता को और बढ़ावा देते हैं। इस होटल 10 मंत्रणा कक्ष (बैठक स्थान) है।

होटल की एक कॉर्पोरेट सामाजिक जिम्मेदारी वाली भी एक इकाई है जिसका नाम सवेरा होटल अकादमी है। यह छात्रों को आतिथ्य उद्योग में कैरियर बनाने की दिशा मार्गदर्शन करता है।

घटनाएं
------

३१ दिसंबर २००७ को नए साल की पूर्व संध्या के लिए स्विमिंग पूल के ऊपर बनाया गए एक अस्थायी डांस फ्लोर ढह गया एवं इस घटना में तीन व्यक्तियों की मौत हो गई और दो घायल हो गए।

इन्हे भी देखें
--------------

चेन्नई में होटल
---------------

चेन्नई में सबसे ऊंची इमारतों की सूची
------------------------------------

सन्दर्भ
-------

1. ↑  "सवेरा होटल के बारे मे". सवेराहोटल.कॉम. मूल से 3 मई 2016 को पुरालेखित. अभिगमन तिथि ३० अप्रैल २०१६.
2. ↑  "सवेरा होटल की विशेषताएं". क्लिरट्रिप.कॉम. मूल से 4 मई 2016 को पुरालेखित. अभिगमन तिथि ३० अप्रैल २०१६.
3. ↑  "सवेरा एंटरप्राइजेज लिमिटेड". इकनोमिकटाइम्स.इंडियाटाइम्स.कॉम. मूल से 13 मई 2016 को पुरालेखित. अभिगमन तिथि ३० अप्रैल २०१६.
4. ↑  "होटल सवेरा मे दुर्घटना". इंडियनएक्सप्रेस.कॉम. मूल से 6 मई 2016 को पुरालेखित. अभिगमन तिथि १५ जुलाई २०१२.
**होटल मुंबई** एक अमेरिकी-ऑस्ट्रेलियाई रोमांचकारी फ़िल्म है। जिसका निर्देशन एन्थोनी मैरास ने किया है। इस फिल्म की कहानी जॉन कोली और मारस ने लिखी है। यह फ़िल्म 2009 में बने वृत्तचित्र  *सर्विंग मुम्बई*  जोकि भारत में ताजमहल पैलेस एंड टॉवर, २००८ के मुंबई हमले पर आधारित है। इसके मुख्य किरदारों में देव पटेल, आर्मी हैमर, नजिनिन बोनीदी, अनुपम खेर, टिल्ड कोबाम-हैर्व्यू, जेसन इसाक, सुहैल नैय्येर और नताशा लियू बोर्डिसो ने अभिनव किया है।

कलाकार
------

* देव पटेल अर्जुन के रूप में
* आर्मी हैमर दाऊद के रूप में
* नाझिन बोनिडी के रूप में ज़हरा
* अनुपम खेर हेमंत ओबराय के रूप में
* टिल्ड कोबाम-हेर्वी सैली के रूप में
* जॉन बॉयगा फ्रेड्रिक जॉनसन के रूप में
* वैसी के रूप में जेसन इसाजक
* सुहेल नय्यर के रूप में अब्दुल्ला
* नताशा लियू बोर्डिसो ब्री के रूप में

निर्माण
-------

11 फरवरी 2016 को, यह घोषणा की गई कि देव पटेल और अरमी हथमर को फिल्म में मुंबई में 2008 में मुंबई के हमलों के बारे में भारत में ताज महल पैलेस होटल में डाली गई थी, जिनमें नाज़िन बोनिडी, टेरेसा पाल्मर और कुणाल नय्यर , जबकि निकोलाज कोस्टर-वाल्दौ और अनुपम खेर ने भी बातचीत शुरू की। पटकथा, जॉन कोलली और एंथनी मारस ने लिखी है , जिसका निर्देशन मारस कर रही हैं। बेजिल इवान्यक थ्रेडर रोड पिक्चर्स, अरक्लाइट फिल्म्स गैरी हैमिल्टन और माइक गेब्राई, इलेक्ट्रिक पिक्चर्स एंड्रयू ओगिलवी और जूली रयान के साथ मिलकर फ़िल्म का प्रोडक्शन करेंगे।

वेनस्टाइन कंपनी, 13 मई 2016 को उत्तर अमेरिकी और ब्रिटेन फिल्म के दायित्यों को ठीक करने के लिए बोर्ड पर आई थी।
9 जून 2016 को, टिल्ड कोबाम-हेर्वे फिल्म के कास्ट में शामिल हुईं। 12 अगस्त 2016 को, जेसन इसहाक को फिल्म में कास्ट की गईं। नताशा लियू बोर्डिसो भी 7 सितंबर, 2016 को, इस फिल्म में शामिल हो गये जो, एक पर्यटक हमले में पकड़ा गया था।

फिल्म की प्रिंसिपल फोटोग्राफी, ऑस्ट्रेलिया के एडिलेड में अगस्त 2016 में शुरू हुई।, जो फिल्मांकन बाद में भारत में शुरू होगा।

सन्दर्भ
-------

बाहरी कड़ी
----------

* *होटल मुंबई*  इंटरनेट मूवी डेटाबेस पर
**त्योंथर** (Teonthar) भारत के मध्य प्रदेश राज्य के रीवा ज़िले में स्थित एक नगर है। यह इसी नाम की तहसील का मुख्यालय भी है। यह तमसा नदी और खरारी नदी के संगम के समीप बसा हुआ है।

त्योंथर गढ़ी
------------

त्योंथर गढ़ी
त्योंथर क्षेत्र प्राचीन समय से ही राजवंशीय राजनीति का महत्वपूर्ण केन्द्र रहा है। महाभारत काल के भूरिश्रवा की विजायंठ की कथा से लेकर आदिवासी राजा एवं बेनवंशी राजाओं की कहानी त्योंथर की कोलगढ़ी से जुड़ी है। किन्तु बहुत कम लोग ही यह जानते हैं कि इस कोलगढ़ी से कभी भुर्तिया राजाओं ने भी अपना शासन चलाया था। यहां भुर्तिया राजाओ ने शासन किया और उनका प्रशासन कोलगढ़ी से ही चलता था।

त्योंथर गंगा-यमुना के संगम की भांति ही तमसा नदी एवं खरारी नदी के संगम पर स्थित होने के साथ ही विन्ध्य पर्वत की तलहटी में होने के कारण ही यह राजधानी की सुरक्षित जगह समझी जाती थी। स्थानीय शासकों के लिए यह स्थान उपयुक्त था। त्योंथर का इलाका बघेल राजाओं के पूर्व आदिवासी राजाओं द्वारा शासित था। इतिहासकार रामसागर शस्त्री की क्योटी की गढ़ी पुस्तक के अनुसार रीवा के महराजा वीर सिंह ने 16वीं शताब्दी के आरम्भ में उत्तर की ओर राज्य विस्तार किया और अरैल झूंसी तक का इलाका वेणुवंशीय एवं छोटे राजाओं से जीतकर अपने अधिकार में कर लिया। भुर्तियों ने भी किया शासन त्योंथर कोलवंशीय राजाओं का राज्य था बाद में भुर्तिया वंश के राजाओं ने अधिकार कर लिया। त्योंथर के उत्तर एवं झूंसी के दक्षिण के फैले हुए भू भाग पर बहुत से छोटे छोटे राज्य थे। जिसमें कीं कोलों का राज्य था कहीं भुर्तियों का। झूंसी के वेनवंशीय शासकों ने छोटे छोटे कोल एवं भुर्तिया राजाओं को पराजित कर अपना अधिकार कर लिया और त्योंथर को अपनी गढी बनाकर राज्य करने लगा।

### गनपत शाह ने बनवाई थी गढ़ी

त्योंथर की गढ़ी वेनवंशी राजा गनपत शाह की बनवायी कही जाती है। जनश्रुति के अनुसार इस गढ़ी पर वेनुवंशीय राजा के पूर्व भुर्तिया राजा का अधिकार था। वंनुवंशीय राजा से पराजित हो जाने पर भुर्तिया राजा त्योंथर से निकाल दिया गया । कहा जाता है कि त्योंथर में भुर्तिया समाज के लोग आज भी पानी पीना पसन्द नही करते। उनका मानना है कि जहाँ कभी वे राजा रहे हों और वहां से अपमानित होकर उन्हें निकाल दिया गया हो तो वहां वे पानी क्यों पियें।

### त्योंथर में नहीं पीते पानी

इस संदर्भ में ग्राम चंदई के निवासी एवं जिला रीवा आयुर्वेद चिकित्सा अधिकारी पद से अवकाश प्राप्त डॉ. बीएल भुर्तिया ने बताया कि यह सच है कि उनके वंश से जुड़े लोग जब कभी त्योंथर जाते थे तो नदी पार करके चिल्ला में जाकर पानी पीते थे। चंदई ग्राम के भुर्तिया परिवार के पास पहले हजारों की संख्या में गाय थी। भुर्तिया परिवार की तत्कालीन सम्पन्नता एवं समाजिकता यह बताती है कि निश्चित रूप से इनका राज्य कभी त्योंथर में रहा है।

इन्हें भी देखें
---------------

* रीवा ज़िला

सन्दर्भ
-------

1. ↑  "Inde du Nord: Madhya Pradesh et Chhattisgarh Archived 2019-07-03 at the Wayback Machine," Lonely Planet, 2016, ISBN 9782816159172
2. ↑  "Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293
**हठयोगप्रदीपिका** हठयोग से सम्बन्धित प्रसिद्ध ग्रन्थ है। यह संस्कृत में है और इसके रचयिता गुरु गोरखनाथ के शिष्य स्वामी स्वात्माराम थे। हठयोग के प्राप्त ग्रन्थों में यह सर्वाधिक प्रभावशाली ग्रन्थ है। हठयोग के दो अन्य प्रसिद्ध ग्रन्थ हैं - घेरण्ड संहिता तथा शिव संहिता। इस ग्रन्थ की रचना १५वीं शताब्दी में हुई।

इस ग्रन्थ की कई पाण्डुलिपियाँ प्राप्त हैं जिनमें इस ग्रन्थ के कई अलग-अलग नाम मिलते हैं। वियना विश्वविद्यालय के ए सी वुलनर पाण्डुलिपि परियोजना के डेटाबेस के अनुसार इस ग्रंथ के निम्नलिखित नाम प्राप्त होते हैं-

*हठयोगप्रदीपिका, हठप्रदीपिका, हठप्रदी, हठ-प्रदीपिका* 
इसमें चार अध्याय हैं जिनमें आसन, प्राणायाम, चक्र, कुण्डलिनी, बन्ध, क्रिया, शक्ति, नाड़ी, मुद्रा आदि विषयों का वर्णन है। यह सनातन हिन्दू योगपद्धति का अनुसरण करती है और श्री आदिनाथ (भगवान शंकर) के मंगलाचरण से आरम्भ होती है। इसमें शारीरिक क्रियाओं और आध्यात्मिक क्रियाओं का सम्मिश्रण किया गया है।

उपदेश/अंग
---------

इसके चार उपदेशों (अध्यायों) के नाम और उसमें वर्णित विषय ये हैं-

* (1) **प्रथमोपदेशः**

आसन
* (2) **द्वितीयोपदेशः**

प्राणायाम
षट्कर्म
* (3) **तृतीयोपदेशः**

कुण्डलिनी
मुद्रा
बन्ध
क्रिया
* (4) **चतुर्थोपदेशः**

चक्र
नाड़ी
शक्ति
समाधि

भाष्य
-----

हठयोग प्रदीपिका पर निम्नलिखित के भाष्य प्राप्त होते हैं-

* उमापति
* महादेव
* रमानन्द
* तीर्थ
* व्रजभूषण

इनमें ब्रह्मानन्द की 'ज्योत्सना' सर्वाधिक प्रसिद्ध है।

सन्दर्भ
-------

1. ↑  University of Vienna. "Svātmārāma - Collected Information Archived 2016-06-02 at the Wayback Machine". A Study of the Manuscripts of the Woolner Collection, Lahore. University of Vienna. Retrieved 24 March 2014.
See, e.g. the work of the members of the Modern Yoga Research cooperative

इन्हें भी देखें
---------------

* जोगप्रदीपिका
* हठयोग

बाहरी कड़ियाँ
-------------

* **हठयोगप्रदीपिका** (संस्कृत विकिस्रोत)
* हठप्रदीपिका का संक्षिप्त परिचय, एवं आचारों पादों का हिन्दी अर्थ (डॉ० सोमवीर आर्य)
* संस्कृत में हठयोगप्रदीपिका तथा अंग्रेजी में अर्थ (sacred-texts)
* The Hatha Yoga Pradipika : Akers, Brian. 2002
* जानें योग मुद्राओं को (वेबदुनिया)
* हठयोग
* हठयोग : स्वरूप एवम साधना (योगी आदित्यनाथ)
* भारत का योग दर्शन (प्रवक्ता)
* हठयोग प्रदीपिका एवं घेरण्ड संहिता का तुलनात्मक अध्ययन (पी.एचडी शोध प्रबन्ध)
* हठयोग का स्वरूप एवं साधना
**देवेन शर्मा** (अँग्रेजी: Deven Sharma) अमेरिका की अन्तर्राष्ट्रीय रेटिँग एजेन्सी स्टैण्डर्ड एण्ड पुअर्स के अध्यक्ष रह चुके हैं। इसी एजेन्सी ने 6 अगस्त 2011 को अमेरिकी साख की रेटिँग AAA से घटा कर AA+ कर दी थी। जिसके बाद अमरीकी अधिकारियों ने एजेंसी की कड़ी आलोचना की थी। अमेरिका की क्रेटिड रेटिंग घटाए जाने को लेकर शर्मा चर्चा में आए थे। उसके बाद शर्मा ने अपने पद से इस्तीफ़ा दे दिया है। एस एण्ड पी ने शर्मा की जगह सिटी बैंक के चीफ ऑपरेटिंग ऑफिसर डगलस पीटरसन को नया प्रेसिडेंट बनाने का ऐलान किया था जिन्होने 12 सितंबर 2011 को अपनी जिम्मेदारी सँभाला। शर्मा 2006 में कायर्कारी वाइस प्रेसिडेंट के तौर पर स्टैंडर्ड एंड पुअर्स में आए थे। इससे पहले, वह मैकग्रा-हिल कंपनीज में कार्यकारी उपाध्यक्ष (वैश्विक रणनीति) थे। शर्मा मूल रूप से झारखण्ड के निवासी हैं।

सन्दर्भ
-------

1. ↑  "एस एंड पी के देवेन शर्मा का इस्तीफ़ा". बीबीसी हिन्दी. मूल से 19 अगस्त 2015 को पुरालेखित. अभिगमन तिथि 18 जून 2015.
2. ↑  "एसऐंडपी के अध्यक्ष पद से इस्तीफा देंगे देवेन शर्मा". बिजनेस स्टैंडर्ड. मूल से 18 जून 2015 को पुरालेखित. अभिगमन तिथि 18 जून 2015.
**सोमी अली** (उर्दू: سومی علی; जन्म: 25 मार्च, 1976) हिन्दी फ़िल्मों की एक अभिनेत्री हैं।

व्यक्तिगत जीवन
--------------

सोमी अली एक पाकिस्तानी मूल की अभिनेत्री है ! जिनका जन्म 1976 ई मे हुआ ! सोमी अली के पिता पाकिस्तानी और माॅ ईराकी थी !सोमी अली ने अपने कैरियर की शुरूवात मुंबई में माॅडलिंग से शुरू करी ! तत्पश्चात बाॅलीबुड में कदम रखा !कुछ फिल्मों में काम किया ! हालांकि ये ज्यादा मशहूर सलमान खान की गर्लफ्रेंड के तौर पर हुईं ! बाद में दोनों का ब्रेकअप 1999 में हुआ और उसके बाद सोमी पढाई करने के लिए यूएस वापस चल गईं! जानकारी के अनुसार अभी तक ये अविवाहित हैं।

प्रमुख फिल्में
--------------

| वर्ष | फ़िल्म | चरित्र | टिप्पणी |
| --- | --- | --- | --- |
| 1997 | चुप | आशा |  |
| 1997 | अग्निचक्र | विशेष भूमिका |  |
| 1995 | आंदोलन |  |  |
| 1994 | तीसरा कौन | प्रियंका |  |
| 1994 | यार गद्दार |  |  |
| 1994 | आओ प्यार करें | सोनू एस राय |  |
| 1993 | कृष्ण अवतार |  |  |
| 1993 | अंत | प्रिया |  |
|

इन्हें भी देखें
---------------

* सोनम

सन्दर्भ
-------

1. ↑  "EXCLUSIVE INTERVIEW: Somy Ali: I was always a misfit in the film industry".
2. ↑  "सालों बाद सामने आईं Salman Khan की एक्स-गर्लफ्रेंड Somy Ali, कहा- मैं शादी करना चाहती थी लेकिन..."

बाहरी कड़ियाँ
-------------

* आधिकारिक जालस्थल
* इंटरनेट मूवी डेटाबेस पर सोमी अली